als_Latn dik_Latn azb_Arab
Më tepër
Për shumicën problemi i dashurisë, para së gjithash, qëndron në atë se si të të duan dhe jo si të dashurosh ti vetë. Drejt këtij qëllimi ata ecin me mënyra të ndryshme. Njëra rrugë që është sidomos karakteristike për burrat, bazohet në atë që të jetë i suksesshëm në jetë, të ketë pushtet e pasuri me aq sa ia lejon pozita e tij shoqërore. Rruga tjetër që preferohet nga gratë, është që të përpiqen të bëhen sa më tërheqëse, të kujdesen për pamjen e tyre, të vishen bukur etj. Libri dëshiron të bindë lexuesin se të gjitha përpjekjet e tij për dashuri janë të caktuara të dështojnë nëse ai nuk përpiqet të zhvillojë më aktivisht në mënyrë sa më të plotë personalitetin e tij, me qëllim që të arrijë një orientim produktiv; se kënaqësia në dashurinë individuale nuk mund të arrihet pa aftësinë për të dashuruar të afërmin, pa bindje të vërtetë, pa kurajo, besim dhe disiplinë. Nëse është e vërtetë, siç u përpoqa të tregoj, që dashuria është përgjigjia më e arsyeshme dhe më e kënaqshme për problemin e ekzistencës njerëzore. Në të vërtetë, të flasësh për dashurinë nuk është "predikim", për arsyen e thjeshtë se ajo nënkupton të flasësh për nevojën më themelore dhe reale për çdo qënie njerëzore.
als_Latn als_Latn